CELEX: 32010R1262
Language: lt
Date: 2010-12-22 00:00:00
Title: 2010 m. gruodžio 22 d. Komisijos reglamentas (ES) Nr. 1262/2010, kuriuo iš dalies keičiamos reglamentų (ES) Nr. 462/2010, (ES) Nr. 463/2010 ir (ES) Nr. 464/2010 nuostatos dėl muito, 2010 m. kvotos metais taikomo į Ispaniją bei Portugaliją importuojamiems kukurūzams ir į Ispaniją importuojamiems sorgams, sumažinimo konkursų galutinės datos, taip pat dėl minėtų reglamentų galiojimo pabaigos

29.12.2010   
            
            
               LT
            
            
               Europos Sąjungos oficialusis leidinys
            
            
               L 343/76
            
         KOMISIJOS REGLAMENTAS (ES) Nr. 1262/2010
   2010 m. gruodžio 22 d.
   kuriuo iš dalies keičiamos reglamentų (ES) Nr. 462/2010, (ES) Nr. 463/2010 ir (ES) Nr. 464/2010 nuostatos dėl muito, 2010 m. kvotos metais taikomo į Ispaniją bei Portugaliją importuojamiems kukurūzams ir į Ispaniją importuojamiems sorgams, sumažinimo konkursų galutinės datos, taip pat dėl minėtų reglamentų galiojimo pabaigos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 144 straipsnio 1 dalį ir 4 straipsnį,
   kadangi:
   
               (1)
            
            
               Komisijos reglamentais (ES) Nr. 462/2010 (2), (ES) Nr. 463/2010 (3) ir (ES) Nr. 464/2010 (4) pradėti Reglamento (EB) Nr. 1234/2007 136 straipsnyje nustatyto muito, taikomo atitinkamai į Ispaniją importuojamiems sorgams bei kukurūzams ir į Portugaliją importuojamiems kukurūzams, sumažinimo konkursai.
            
         
               (2)
            
            
               Nuo konkurso pradžios iki 2010 m. spalio 28 d. į Ispaniją importuotas kukurūzų kiekis, kuris gali būti priskirtas kvotai, kuriai taikomas sumažintas importo muitas, atėmus 2008 m. gruodžio 18 d. Komisijos reglamento (EB) Nr. 1296/2008, nustatančio išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (5), 2 straipsnio 1 dalyje nurodytus grūdų pakaitalus, sudaro tik 37 % kvotos. Į Portugaliją importuotų sorgų kiekis, kuris gali būti priskirtas kvotai, kuriai taikomas sumažintas importo muitas, sudaro 72 % kvotos. Į Ispaniją importuotų sorgų kiekis, kuris gali būti priskirtas kvotai, kuriai taikomas sumažintas importo muitas, sudaro tik 15 % kvotos. Atsižvelgiant į rinkos sąlygas Ispanijoje ir Portugalijoje, dėl konkursų trukmės iki 2010 m. gruodžio 16 d. greičiausiai nepavyktų importuoti pakankamo kiekio kvotoms padengti.
            
         
               (3)
            
            
               Todėl reikėtų kukurūzų ir sorgų importo į Ispaniją muito ir kukurūzų importo į Portugaliją muito sumažinimo konkursą pratęsti iki tol, kol bus išnaudotos visos importo kvotos, tačiau ne ilgiau kaip iki 2010 m. gegužės mėn. pabaigos, kaip nustatyta Reglamento (EB) Nr. 1296/2008 2 straipsnio 2 dalyje. Todėl reikia pakeisti reglamentų (ES) Nr. 462/2010, (ES) Nr. 463/2010 ir (ES) Nr. 464/2010 galiojimo pabaigos datą.
            
         
               (4)
            
            
               Todėl reikėtų iš dalies pakeisti reglamentus (ES) Nr. 462/2010, (ES) Nr. 463/2010 ir (ES) Nr. 464/2010.
            
         
               (5)
            
            
               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 462/2010 pakeitimas
   Reglamentas (ES) Nr. 462/2010 iš dalies keičiamas taip:
   
               (a)
            
            
               2 straipsnis pakeičiamas taip:
               „2 straipsnis
               Konkursas vykdomas tol, kol bus išnaudota kvota, tačiau ne ilgiau kaip iki 2011 m. gegužės 31 d. Vykstant šiam konkursui vykdomi daliniai konkursai, kurių paraiškų teikimo terminai nustatomi pranešime apie konkursą.“
            
         
               (b)
            
            
               5 straipsnio trečioji pastraipa pakeičiama taip:
               „Jis galioja iki 2011 m. gegužės 31 d.“
            
         2 straipsnis
   Reglamento (ES) Nr. 463/2010 pakeitimas
   Reglamentas (ES) Nr. 463/2010 iš dalies keičiamas taip:
   
               (a)
            
            
               2 straipsnis pakeičiamas taip:
               „2 straipsnis
               Konkursas vykdomas tol, kol bus išnaudota kvota, tačiau ne ilgiau kaip iki 2011 m. gegužės 31 d. Vykstant šiam konkursui vykdomi daliniai konkursai, kurių paraiškų teikimo terminai nustatomi pranešime apie konkursą.“
            
         
               (b)
            
            
               5 straipsnio trečioji pastraipa pakeičiama taip:
               „Jis galioja iki 2011 m. gegužės 31 d.“
            
         3 straipsnis
   Reglamento (ES) Nr. 464/2010 pakeitimas
   Reglamentas (ES) Nr. 464/2010 iš dalies keičiamas taip:
   
               (a)
            
            
               2 straipsnis pakeičiamas taip:
               „2 straipsnis
               Konkursas vykdomas tol, kol bus išnaudota kvota, tačiau ne ilgiau kaip iki 2011 m. gegužės 31 d. Vykstant šiam konkursui vykdomi daliniai konkursai, kurių paraiškų teikimo terminai nustatomi pranešime apie konkursą.“
            
         
               (b)
            
            
               5 straipsnio trečioji pastraipa pakeičiama taip:
               „Jis galioja iki 2011 m. gegužės 31 d.“
            
         4 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 22 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 129, 2010 5 28, p. 58.
   
      (3)  OL L 129, 2010 5 28, p. 60.
   
      (4)  OL L 129, 2010 5 28, p. 62.
   
      (5)  OL L 340, 2008 12 19, p. 57.